Diġa kelli l-opportunita' f'din il-blog biex niddubita kemm l-istorja tal-mera mkissra hi minnha. Mhux waħdi li qed naħseb hekk. Kitbu u tkellmu diversi oħrajn dwar x'jista' jkun dak li ġara. Uħud mill-affarijiet li qed jingħadu huma tat-biża'. Issa qed jingħad ukoll li ir-rapport elettroniku tal-Pulizija dwar l-arrest u l-investigazzjoni tal-Iskoċċiż li fuqu spara x-xufier ta' Manwel Mallia ġie mbagħbas ukoll. X'inhu jiġri eżattament? Forsi xi ħadd issa jibda jifhem għaliex qed tintilef b'rata mgħaġġla l-fiduċja fl-istituzzjonijiet. Fuq quddiem nett il-fiduċja fil-Korp tal-Pulizija.